Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 1 27/1993. (IX. 23.) KHVM rendelet a víziközlekedés rendjérõl, melléklet.
Paragraph Index: 217

1 27/1993. (IX. 23.) KHVM rendelet a víziközlekedés rendjérõl, melléklet. 2001/42. szám 64. A kormánygép hajtó berendezése – a kormánygép hajtás, ennek vezérlése és energiaforrása; 65. Kézi hajtás – kézi kormánygép hajtás mechanikus áttételen keresztül, kisegítõ energiaforrás nélkül; 66. Kézi hidraulikus hajtás – kézi kormánygép hajtás hidraulikus erõátvitellel; 67. Fordulási szögsebesség szabályozó – a meghatározott érték alapján a hajó fordulási szögsebességét beállító, és fenntartó berendezés; 68. Egyszemélyes radarhajózásra kialakított kormányállás – olyan módon berendezett, és felszerelt kormányállás, ahol egy személy tudja a hajót radarhajózás során vezetni; Építési részegységek és anyagok tulajdonságai 69. „Vízzáró” az a részegység vagy berendezés, amely úgy van kialakítva, hogy a víz áthatolását megakadályozza; 70. „Fröccsenõ víz- és idõjárásálló” az a részegység vagy berendezés, amely úgy van kialakítva, hogy szokásosan elõforduló viszonyok közt csak jelentéktelen vízmennyiséget enged át; 71. „Gáztömör” az a részegység vagy berendezés, amely úgy van kialakítva, hogy gázok vagy gõzök áthatolását megakadályozza; 72. „Éghetetlen” az az anyag, amely nem gyújtható meg, és nem fejleszt gázokat olyan mennyiségben, hogy azok a kb. 750 ºC-ra való hevítés során maguktól meggyulladjanak; 73. „Nehezen gyulladó” az az anyag, amely saját maga, vagy legalább felülete nehezen gyújtható meg, és amely a tûz terjedését megfelelõ módon korlátozza; 74. „Tûzgátló” az a részegység, vagy berendezés, amely meghatározott tûzállósági követelményeknek megfelel; Egyéb fogalmak 75. Elismert hajóosztályozó társaság a Magyar Köztársaságban elismert hajóosztályozó társaság 1.02. cikk Hatály A rendelet 10. § (1) a) pontja szerint. 1.03. cikk Hajóbizonyítvány A nem magyar lobogó alatt a Magyar Köztársaság területén közlekedõ úszólétesítménynek rendelkeznie kell a lobogó szerinti illetékes hajózási hatóság által kiállított, és érvényes, a Magyar Köztársaság által elismert hajóokmánnyal (az elismerésre vonatkozó szabályt nem kell alkalmazni az olyan lobogó alatt közlekedõ úszólétesítményekre, amelyek lobogó szerinti államával szemben a Magyar Köztársaság a nemzeti elbánás szabályai szerint jár el). 2001/42. szám 1.04. cikk Különleges vizeken közlekedõ úszólétesítmények Azoknak az úszólétesítményeknek a hajózási alkalmasságát, amelyek csak víziútnak nem nyilvánított vízterületen vagy az 1-3. zónába nem tartozó víziúton közlekednek, az illetékes hajózási hatóság szemlebizottsága meghatározott vízterületre korlátozva állapítja meg. Ebben az esetben az úszólétesítménynek meg kell felelnie a 19. fejezet elõírásainak. 1.05. cikk Tengeri hajók Tengeri hajóknak rendelkeznie kell az 1. számú függelék szerinti hajóbizonyítvánnyal, amennyiben azok ilyennel nem rendelkeznek, azt az 5. számú függelék szerinti bizonyítvány helyettesíti, amely az okmányban meghatározott vízterületre a hajózásra alkalmasságot igazolja. Ebben az esetben meg kell felelniük a 20. fejezetnek. 1.06. cikk Átmeneti rendelkezések A Szemleszabályzat elõírásait a rendelet átmeneti rendelkezései és a 24. fejezetben foglaltak szerint kell alkalmazni. 1.07. cikk Irányelvek a szemlebizottságok részére A szemlebizottságok részére az irányelveket a Közlekedési Fõfelügyelet adja ki. 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes